
ELŐTERJESZTÉS

Mórágy Község Képviselő - testületének 2026. február 12. napján tartandó
rendes/rendkívüli testületi ülésére

	Tárgy:
	A Mórágyi Óvoda igazgatója illetményének megállapítása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	9. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!
A pedagógusok új életpályájáról szóló 2023.évi LII. tv. (továbbiakban: Púétv) 73.§ szerint:

(13) A köznevelési igazgatói megbízással és annak visszavonásával kapcsolatos munkáltatói
jogkört

b) a települési, valamint a nemzetiségi önkormányzat által fenntartott köznevelési intézmény
igazgatója tekintetében a Magyarország helyi önkormányzatairól szóló vagy a nemzetiségek
jogairól szóló törvényben meghatározott személy vagy testület,

(15) A köznevelési intézmény igazgatója felett az egyéb munkáltatói jogokat a fenntartó gyakorolja.

Magyarország helyi önkormányzatairól szóló 2011. évi CLXXXIX. tv. 42. § 2. pontja értelmében a képviselő-testület hatásköréből nem ruházható át a törvény által hatáskörébe utalt választás, kinevezés, vezetői megbízás.

Az államháztartásról szóló 2011. évi CXCV. törvény 9.§ értelmében „ha törvény eltérően nem rendelkezik, a költségvetési szerv irányítása a következő hatáskörök gyakorlását jelenti:


c) költségvetési szerv vezetésére kinevezés vagy megbízás adása, a költségvetési szerv vezetőjének felmentése vagy a vezetői megbízás visszavonása, és – ha törvény vagy kormányrendelet másként nem rendelkezik – a költségvetési szerv vezetőjével kapcsolatos egyéb munkáltatói jogok gyakorlása”

I. Havi illetmény
A 2026. évi tanárbéremelésről és az ahhoz nyújtott központi költségvetési támogatásról szóló
435/2025. (XII. 23.) Korm. rendelet alapján:

„2. § (1) A munkáltató a tanárok 2025. december 1-jei pótlékok, megbízási díjak nélküli, Púétv. 98. §-a szerinti illetményét, munkabérét intézményi szinten átlagosan 10%-kal köteles emelni.
(2) A munkáltató gondoskodni köteles arról, hogy az (1) bekezdés szerinti illetményemelés során
a) a 2024/2025. tanévi teljesítményértékelés alapján 2025. szeptember 1-jével biztosított illetményemelés a foglalkoztatott számára egyértelműen meghatározott maradjon,
b) az a) pont szerinti összeg ne változzon.”

4. § A Púévhr. 88. § (1) bekezdése helyébe a következő rendelkezés lép:
(1) A Gyakornok fokozathoz tartozó havi illetmény a 2026. évben 705 000 Ft.

5. § A Púévhr. 88/A. § (1) bekezdése helyébe a következő rendelkezés lép:
(1) A munkáltató a pedagógus, valamint a pedagógus szakképesítéssel vagy szakképzettséggel rendelkező nevelő-oktató munkát közvetlenül segítő munkakörben foglalkoztatott (e § alkalmazásában a továbbiakban együtt: pedagógus) illetménynövekedés, esélyteremtési illetményrész, tartós pótlékok és megbízási díjak, valamint a teljesítményértékelés alapján biztosított illetményemelés nélküli havi illetményét a Púétv. 97. § (1) bekezdése szerinti fokozata alapján a Púétv. 98. § (2) és (3) bekezdésében foglaltak figyelembevételével – a (2) és (3) bekezdésben foglalt eltéréssel – olyan módon állapítja meg, hogy a havi illetmény összege
a) Pedagógus I. esetén 718 000 forinttól 1 400 000 forintig,
b) Pedagógus II. esetén 725 000 forinttól 1 490 000 forintig,
c) Mesterpedagógus esetén 785 000 forinttól 1 790 000 forintig,
d) Kutatótanár esetén 915 000 forinttól 1 930 000 forintig
terjedhet.”

II. Igazgatói megbízási díj
A pedagógusok új életpályájáról szóló 2023. évi LII. törvény végrehajtásáról szóló 401/2023. (VII.30.) korm.rend. (továbbiakban: Púévhr.) 88. § (1) bekezdésének változása következtében az igazgatói megbízási díj összege is változik:
A Púétv. 102. §-a értelmében:
(1) A pedagógust az egyes köznevelési feladatok ellátásáért megillető díj (e § alkalmazásában
a továbbiakban: megbízási díj) mértéke a Gyakornok fokozathoz tartozó havi illetményösszeg (e § alkalmazásában a továbbiakban: alap) alapulvételével kerül megállapításra.
(2) A megbízási díj a nevelési-oktatási intézményben, a többcélú köznevelési intézményben, valamint a pedagógiai szakszolgálati intézményben igazgatói (főigazgatói) megbízás ellátása esetén az intézményben jogviszonyban álló
a) legalább 1001 gyermek, tanuló esetén az alap 87%-a,
b) 801 és 1000 gyermek, tanuló között az alap 82%-a,
c) 601 és 800 gyermek, tanuló között az alap 76%-a,
d) 401 és 600 gyermek, tanuló között az alap 66%-a,
e) 251 és 400 gyermek, tanuló között az alap 54%-a,
f) 151 és 250 gyermek, tanuló között az alap 41%-a,
g) legfeljebb 150 gyermek, tanuló esetén az alap 30%-a.


III. Esélyteremtési illetményrész

A Púétv. 98.§ (5) bekezdése szerint:
„(5) Ha a pedagógus, valamint a nevelő-oktató munkát közvetlenül segítő munkakörben foglalkoztatott köznevelési foglalkoztatotti jogviszonyban álló
 a) a Kormány rendeletében meghatározott kedvezményezett településen vagy felzárkózó településen lévő köznevelési feladatellátási helyen dolgozik, a havi illetményének pótlék és egyes köznevelési feladatokért járó megbízási díj nélküli összege húsz százalékával (esélyteremtési illetményrész) emelt összegű illetmény illeti meg.”

IV. Nemzetiségi pótlék:
A Púévhr. 90. § (2) bekezdése értelmében:
„(2) Nemzetiségi pótlékra az a pedagógus jogosult, aki
a) nemzetiségi nyelvű óvodában, iskolában, kollégiumban állandó jelleggel nemzetiségi anyanyelven nevelő, oktató munkát végez, ha e tevékenységet – a neveléssel-oktatással lekötött munkaidő figyelembevételével – a neveléssel-oktatással, tanórával, foglalkozással lekötött munkaidejének
aa) kevesebb, mint húsz százalékában, de legalább heti egy órában végzi, a pótlék alsó határával megegyező,
ab) legalább húsz százalékában, de kevesebb, mint ötven százalékában végzi, a pótlék középértékének megfelelő,
ac) legalább ötven százalékában végzi, a pótlék felső határával megegyező mértékben”
A Púétv. 3. melléklet B) pontja szerint a nemzetiségi pótlék alsó határa 5 %, a felső határa 20 %.

A fentiek alapján került meghatározásra a Mórágyi Óvoda igazgatójának illetménye. Kérem a Tisztelt Képviselő-testületet az előterjesztés megvitatására, a határozati javaslat elfogadására.

Határozati javaslat

Mórágy Község Önkormányzatának Képviselő-testülete úgy dönt, hogy a Mórágyi Óvoda igazgatójának a havi illetményét 2026. január 1-től az alábbiak szerint állapítja meg:

havi illetménye: 743 359 Ft
teljesítményértékelés alapján járó illetményemelés: 26 549 Ft
esélyteremtési illetményrész: 148 672 Ft
nemzetiségi pótlék: 88 125 Ft
igazgatói megbízási díja: 211 500 Ft

Összesen: 1 218 205 Ft


Felelős: Glöckner Henrik polgármester
Határidő: folyamatos


Mórágy, 2026. február 5.


								Glöckner Henrik sk.
								polgármester

